लहर (पत्रिका)

लहर हिन्दी साहित्य की एक पत्रिका थी। इसका प्रकाशन 1957 ई० में आरंभ हुआ था। इसके संपादक थे कवि प्रकाश जैन तथा उनकी पत्नी मनमोहिनी। इस पत्रिका का हिन्दी साहित्य के इतिहास में महत्त्वपूर्ण ऐतिहासिक योगदान माना गया है।

 प्रकाशन-इतिहास 
'लहर' का प्रकाशन 1957 ई० में आरंभ हुआ। यह साहित्यिक मासिक पत्रिका थी।बृहद् हिन्दी पत्र-पत्रिका कोश, डॉ० सूर्य प्रसाद दीक्षित, वाणी प्रकाशन, नयी दिल्ली, संस्करण-2004, पृष्ठ-307. जुलाई 1957 में उसका पहला अंक प्रकाशित हुआ और करीब 17 वर्षों तक यह पत्रिका नियमित प्रकाशित होती रही। 1974 ई० के आसपास आर्थिक तंगी के कारण यह पत्रिका बंद हो गयी।शब्द और कर्म, मैनेजर पांडेय, वाणी प्रकाशन, नयी दिल्ली, संस्करण-1997, पृष्ठ-173. परन्तु, इसके संपादक प्रकाश जैन ने हार नहीं मानी। वे लहर को फिर से निकालने की कोशिश करते रहे। 1980 में लहर का पुनर्प्रकाशन आरंभ हुआ और 1986 तक जारी रहा।

 महत्त्व 
'लहर' के प्रकाशन के दो दौरों के बीच के लगभग 6 वर्ष छोड़ देने पर लहर की प्रकाशन-अवधि लगभग 25 वर्षों का रहा। इस अवधि में इस पत्रिका ने रचनात्मक श्रेष्ठता का कीर्तिमान स्थापित कर दिया था। डॉ० मैनेजर पांडेय के शब्दों में:

'लहर' पत्रिका इसके संपादक प्रकाश जैन एवं मनमोहिनी जैन के लिए जीवन यापन का भी साधन थी। इसके बावजूद उन्होंने इसकी रचनात्मक श्रेष्ठता के क्षेत्र में कभी कोई समझौता नहीं किया। 25 वर्षों की लंबी अवधि में लहर में प्रायः कोई स्तरहीन रचना नहीं छपी।हमसफरनामा, स्वयं प्रकाश,  अंतिका प्रकाशन, गाजियाबाद, पेपरबैक संस्करण-2010, पृष्ठ-101. इसके एक से एक अच्छे विशेषांक निकले। 1957 का कवितांक, 1958 का कहानी अंक, विश्व कविता अंक, राजकमल चौधरी विशेषांक, मुक्तिबोध विशेषांक, नागार्जुन विशेषांक आदि। सुप्रसिद्ध कहानीकार स्वयं प्रकाश के अनुसार:

इन्हें भी देखें

सन्दर्भ

बाहरी कड़ियाँ
 'लहर और प्रकाश' पर एक साहित्यिक गोष्ठी

श्रेणी:हिन्दी पत्रिकाएँ
श्रेणी:साहित्यिक पत्रिकाएँ
श्रेणी:सामाजिक पत्रिकाएँ